钦定古今图书集成/明伦汇编/氏族典/第338卷 > 刘延庆
## 钦定古今图书集成/明伦汇编/氏族典/第338卷 > 刘延庆

按《宋史刘延庆传》：“延庆，保安军人，世为将家，雄豪有
勇，数从西伐，立战功，积官至泰宁军节度观察留后，
改承宣使。从平方腊，节度河阳三城。又从北伐，以宣
抚都统制督兵十万，渡白沟。延庆行军无纪律，战败
坐贬率府率，安置筠州。未几，复为镇海军节度使。靖
康之难，延庆分部守京城，城陷，夺开远门以出，至龟”
儿寺，为追骑所杀。